ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران
کم سے کم امدادی قیمت  کارروائیاں
نئی دلی،2؍ دسمبر،جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری خوش اسلوبی سے جاری ہے ۔30نومبر 2020 تک دھان کی 318.00 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 268.15 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 18.58 فیصد کا اضافہ ہوا ہے۔کل 318.00 لاکھ میٹرک ٹن کی خریداری میں سے اکیلے پنجاب نے 202.77 لاکھ میٹرک ٹن کی خریداری کی، جو کل خریداری کا 63.76 فیصدہے۔
60038.68کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 29.70 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن کوپرا، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
30 نومبر 2020 تک حکومت نے اپنی نوڈل ایجنسیوں کے ذریعہ 563.43کروڑروپے کی ایم ایس پی قدر کے ساتھ 104546.68 میٹرک ٹن مونگ،اڑد، مونگ پھلی اور سویابین کی خریداری کی جس سے تمل ناڈو ، مہاراشٹر ، گجرات ، ہریانہ اور راجستھان میں 60107 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری 30 نومبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل خوش اسلوبی سے جاری ہے ۔ 30 نومبر 2020 تک 2909242 کپاس کی گانٹھو ں کی خریداری کی گئی جس کی قیمت 8515.53 کروڑروپے ہے، اس سے 581449 کسانوں کوفائدہ ہوا۔
صدر جمہوریہ کا سکریٹریٹ
صدر جمہوریہ ہند نے گجرات میں؛ سربراہی آشرم کا دورہ کیا؛ صحت، آبپاشی، پانی کی فراہمی اور بندرگاہ کی ترقی سے متعلق مختلف منصوبوں کا افتتاح/ سنگ بنیاد رکھی
صدر جمہوریہ ہند، محترمہ دروپدی مرمو نے حکومت گجرات کے صحت، آبپاشی، پانی کی فراہمی اور دین دیال پورٹ، کاندلا کی اپ گریڈیشن سے متعلق بندرگاہوں، جہاز رانی اور آبی گزرگاہوں کی وزارت کے مختلف پروجیکٹوں کا جی ایم ای آر ایس، گاندھی نگر سے آج  افتتاح/ سنگ بنیاد رکھا۔
اس موقع پر خطاب کرتے ہوئے صدر جمہوریہ نے کہا کہ گجرات کے لوگوں کا کاروبار اور اختراع کا کلچر ہے۔ گجرات کے تاجروں نے گجرات اور ہندوستان کو ایک خاص پہچان دی ہے۔ گجرات ترقی کے لحاظ سے ملک کی سرکردہ ریاستوں میں سے ایک ہے۔ انہوں نے کہا کہ گجرات نے صنعتی ترقی کے ساتھ قدرتی کاشتکاری اور ماحولیاتی تحفظ کی مثالیں پیش کی ہیں۔ انہوں نے کہا کہ جب کہ ملک کی تقریباً 5 فیصد آبادی گجرات میں رہتی ہے، وہ کل قومی زرعی پیداوار میں تقریباً 20 فیصد کا حصہ ادا کرتا ہے۔ انہوں نے کہا کہ گجرات کی زرعی ترقی کے کامیاب تجربات پورے ملک میں کیے جا رہے ہیں۔
صدرجمہوریہ نے کہا کہ بہت طویل عرصے سے گجرات کے جغرافیائی محل وقوع بالخصوص شمالی گجرات، سوراشٹرا اور کچھ کے کچھ حصوں میں پانی کی کمی نے لوگوں کو بڑی پریشانیوں کا سامنا کرنا پڑا تھا۔ لیکن آج وہ صورتحال بالکل بدل چکی ہے۔ 'سردار سروور پروجیکٹ' کے تحت ایک وسیع نہری نیٹ ورک سے لوگوں کو آبپاشی کا پانی فراہم کیا جا رہا ہے۔ اس سے لاکھوں لوگوں کی زندگیاں بدل گئی ہیں۔ انہیں یہ جان کر خوشی ہوئی کہ نیتی آیوگ کے ‘کمپوزٹ واٹر مینجمنٹ انڈیکس’ کے مطابق، گجرات پچھلے تین سالوں سے پانی کے انتظام میں ملک میں پہلے نمبر پر ہے۔
صدر جمہوریہ نے کہا کہ صحت کی دیکھ بھال کے شعبے میں گجرات نے شاندار کامیابیاں حاصل کی ہیں۔ انہوں نے کہا کہ گجرات ہندوستان کی پہلی ریاست ہے جس نے حاملہ خواتین کو ہیلتھ کارڈ جاری کیا ہے۔ انہیں یہ جان کر بھی خوشی ہوئی کہ نیتی آیوگ کی 2020-21 میں جاری کردہ رپورٹ کے مطابق، پائیدار ترقی کے ہدف "اچھی صحت اور بہبود" کو حاصل کرنے میں گجرات ملک میں پہلے نمبر پر ہے۔
صدر نے اس یقین کا اظہار کیا کہ جن منصوبوں کا آج افتتاح کیا گیا اور جن کا سنگ بنیاد رکھا گیا، ان سے کسانوں اور کاروباری افراد کے لیے روزگار اور کاروبار کے نئے مواقع پیدا ہوں گے۔ انہیں یہ بھی یقین تھا کہ سپر اسپیشلٹی ہسپتال اور میڈیکل کالج، جس کا آج سنگ بنیاد رکھا گیا ہے، نرمدا ضلع کی قبائلی آبادی کی ضروریات کو پورا کرے گا۔ قبل ازیں احمد آباد میں اترنے کے بعد صدر جمہوریہ نے سابرمتی آشرم کا دورہ کیا جہاں انہوں نے مہاتما گاندھی کو خراج عقیدت پیش کیا اور چرخہ کاتا۔ صدر کی تقریر دیکھنے کے لیے یہاں کلک کریں-
https://static.pib.gov.in/WriteReadData/specificdocs/documents/2022/oct/doc2022103113601.pdf
وزارت خزانہ
ڈی آر آئی جمعہ کے روز اپنا 63 واں یوم تاسیس منائے گی
تجارت پر مبنی منی لانڈرنگ سے متعلق ورچوئل پینل بحث
ڈائریکٹوریٹ آف ریونیو انٹلی جنس  4 دسمبر 2020 بروز جمعہ کو اپنا 63 واں یوم تاسیس منانے جا رہی ہے۔ کووڈ-19 وبا اور وزارت صحت اور خاندانی بہبود اور وزارت داخلہ کی طرف سے جاری کردہ رہنما خطوط کے پیش نظر اس بار خزانہ اور کارپوریٹ امور کی مرکزی وزیر محترمہ نرملا سیتارمن اور خزانہ اور کارپوریٹ امور کے مرکزی وزیر مملکت جناب انوراگ سنگھ ٹھاکر کی موجودگی میں یہ تقریب ڈیجیٹل پلیٹ فارم پر مجازی طور پر منعقد کی جائے گی۔
اس سال کے یوم تاسیس کی تقریبات کے ایک حصے کے طور پر تجارتی بنیادوں پر منی لانڈرنگ کے بارے میں ایک پینل ڈسکشن کا اہتمام آسٹریلیائی بارڈر فورس ، ایچ ایم ریونیو اور کسٹمز ، نیدرلینڈز کی کسٹم انتظامیہ اور انٹرپول کے نمائندوں کے ساتھ ویڈیو کانفرنسنگ کے ذریعے کیا جا رہا ہے۔
ڈی آر آئی کے بارے میں:
چھ دہائیوں سے زیادہ عرصہ سے ہندوستان اور بیرون ملک اپنی موجودگی کے ساتھ ڈی آر آئی اسلحہ ، گولہ بارود اور دھماکہ خیز مواد ، نارکوٹک ڈرگس ، سونا اور ہیرے ، فرضی کرنسی نوٹ، وائلڈ لائف اشیا، مضر اور ماحولیاتی اعتبار سے حساس مواد جیسے جیسے ممنوعہ سامان کی اسمگلنگ میں مصروف منظم جرائم گروپوں کا مقابلہ کرنے کے اپنے مینڈیٹ پر عمل پیرا ہے۔ ڈی آر آئی کو تجارتی دھوکہ دہی کو بےنقاب کرنے، تجارت پر مبنی منی لانڈرنگ اور کالے دھن سے نمٹنے میں بھی مہارت حاصل ہے۔ اس کے علاوہ ، بین الاقوامی کسٹمز تعاون میں ڈی آر آئی سب سے آگے رہا ہے اور اس نے 60 سے زیادہ ممالک کے ساتھ کسٹمز باہمی تعاون کے معاہدے کئے ہیں ، جہاں کسٹم انتظامیہ کے مابین بہترین طریقہ کار سے معلومات کے تبادلے اور سیکھنے پر زور دیا جاتا ہے۔
مالی سال 2019- 20 کے دوران ڈی آر آئی نے اپنی موجودگی کا احساس کرایا ہے۔ تنظیم نے اسمگلنگ کے 412 معاملات کا پتہ لگانے میں فوری کارروائی کا مظاہرہ کیا جس کے نتیجے میں 1،949 کروڑ روپے مالیت کے ممنوعہ مال ضبط کئے گئے۔ رسک اسسمنٹ ٹیکنیکس اور ڈیٹا اینالیٹکس کے ذریعہ ڈی آرآئی کسٹم کے 761 پیچیدہ معاملات کا پتہ لگانے میں کامیاب رہی جس میں 2،183 کروڑ روپے کی ڈیوٹی چوری شامل ہے۔ ڈی آر آئی نارکوٹک ڈرگس اور سائیکوٹراپک مادے کی اسمگلنگ کے خلاف قوم کی لڑائی میں سرفہرست رہی ہے۔ ٹیم ڈی آر آئی نے ایک تیز کارروائی میں مہاراشٹر میں ایفیڈرین تیار کرنے والی دو فیکٹریوں کو بےنقاب کیا ہے۔
اس سال کووڈ۔ 19 وبا کی صورت حال کے باوجود ڈی آر آئی کے افسران نے انتھک محنت کی اور کچھ اہم ضبطی کارروائی کی۔ ڈی آر آئی کے اہلکاروں کا غیر مغلوب جذبہ ان کی ان جرات مندانہ کارروائیوں میں نظر آیا جب انہوں نے اپنی جان کو خطرے میں ڈال کر اسمگلروں کے خلاف کارروائی کی ہے۔ نومبر 2020 میں ڈی آر آئی کے افسران نے 2 ٹرکوں کو پکڑا اور 66.4 کلو گرام سونا ضبط کیا جس کی مالیت 35 کروڑ روپئے تھی اور جسے ہند۔ میانمار سرحد کے راستے ہندوستان میں ناجائز طور پر لایا گیا تھا۔ رواں سال اگست میں درج ایک اور معاملے میں ڈی آر آئی کے افسران نے ڈبروگڑھ سے نئی دہلی کا سفر کرنے والے 8 مسافروں سے42.89کروڑ کی مالیت کا83.62کلوگرام سونا ضبط کیا تھا۔
وزارت آیوش
آیوش کی وزارت نے لوگوں کی پیداواریت بڑھانے کے اقدام کے طور پر یوگ کے امکانات کا پتہ لگانے کے لئے ماہرین کی انٹر ڈسپیلنری ٹیم تشکیل دی
یوگا کو اب ہر جگہ قبول کیا جاتا ہے۔ یہ ہر اس فرد کے لئے حیات بخش زندگی ہے جو اچھی صحت اور چاق وچوبند اور تندرست اور ذاتی طور پر ترقی چاہتا ہے۔ کیا اسے کام کی جگہ پر پیداوار بڑھانے کے اقدام کے طور پر اپنایا جاسکتا ہے۔ کیا باقاعدہ طور سے یوگا کو اپنانے سے اقتصادی حالت اور بتدریج ترقی پر مثبت اثر پڑسکتا ہے۔
ان سوالوں اور یوگ کی پیداواریت ڈائی مینشن  کا پتہ لگانے کے لئے بھارت سرکار کی آیوش وزارت نے ایک اعلیٰ سطحی انٹرڈسپیلنری کمیٹی بنائی ہے۔ اس کی پہلی میٹنگ یعنی کل 24 مارچ 2021 کو ویڈیو کانفرنسنگ کے ذریعے سے ہوئی۔ اس کمیٹی کے چیئرمین ایس وی وائی اے ایس اے کے چانسلر ڈاکٹر ایچ آر ناگیندر ہیں اور اس کے ممبروں میں ایمز نئی دلی، آئی آئی ایم بنگلورو، آئی آئی ٹی بمبئی، مختلف سرکردہ یوگا اداروں، کارپوریٹ سیکٹر اور آیوش کی وزارت کے نمائندے ہیں۔
کمیٹی نے اپنی پہلی میٹنگ میں مانا کہ پچھلے پانچ سال میں عالمی سطح پر یوگا کی مقبولیت میں زبردست اضافہ ہوا ہے۔یوگ ابھیاس کرنے والوں کے ذریعے یوگ کے صحت کے فائدوں اور رومانی وابستگی کو عالمی سطح پر اپنایا گیا ہے، لیکن کافی حد تک یوگ کی پیداواریت پہلو- کام کی جگہ پر بہتر کام کا مظاہرہ کرنے کے لئے ملازمین کو فائدہ دینا۔ کے امکانات کی تلاش نہیں کی گئی ہے۔ ملازمین کے ذریعے تجربے کیے جارہے ہیں۔ جسمانی اور ذہنی دباؤ اور موجودہ عالمی وبا سے پیدا تناؤکو دیکھتے ہوئے یوگا کی پیداواریت پہلو خاص طور سے اہم ہوگئی ہے۔
کچھ ممبروں نے اس بات کو اجاگرکیا کہ پیداواریت کے لئے یوگا ایسے موجودہ تناظر میں ایک انتہائی اہم پہلو ہے، جب ہندوستان کی ترقی کی تمنائیں عروج پر پہنچ چکی ہیں۔
مختلف تنظیموں، صنعتوں اور کارپوریٹ گھرانے پہلے ہی یوگا انسٹرکٹرس بھرتی کررہے ہیں تاکہ اپنے اسٹاف کے لئے کام کی جگہ پر یوگ کراسکیں۔ ان کا ماننا ہے کہ یوگا سے کام کی جگہ سے جڑے تناؤ کم ہوں گے۔ بین ذاتی تعلقات بہتر ہوں گے۔ تنازعات اور جھگڑے کم ہوں گے۔ بیماریاں دور ہوں گی۔ غائب دماغی کم ہوگی اور پیداوار پر اچھا اثر پڑے گا۔
توقع ہے کہ پرائیویٹ اور سرکاری سیکٹر کے مختلف ادارے اس مطالعے سے جڑیں گے۔ ان اداروں میں یونیورسٹیاں، جدید میڈیسن اور آیوش نظام دونوں کے اسپتال، کارپوریٹ گھرانے اور یوگا ادارے شامل ہیں۔ نیشنل پروڈکٹی ویٹی کونسل نئی دلی بھی اس مطالعے کی حمایت کررہی ہے۔ کمیٹی مئی 2021 تک اپنی ابتدائی سفارشات پیش کردے گی۔
...............................................................
ش ح، ح ا، ع ر
25-03-2021
U-3051
(Visitor Counter : 109
وزارت ماہی پروری، مویشی پروری و ڈیری
ہندوستان اور سنگاپور نے غیر قانونی، غیر رپورٹ شدہ اور غیر منظم ماہی گیری پر مشرقی ایشیا سمٹ ورکشاپ کا اہتمام کیا
آسٹریلیا، کمبوڈیا، چین، انڈونیشیا، نیوزی لینڈ، جمہوریہ کوریانے اس تقریب میں شرکت کی
ہندوستان نے ساحلی ماہی گیری برادریوں کے ساتھ مل کر غیر قانونی، غیر رپورٹ شدہ اور غیر منظم ماہی گیری کا مقابلہ کرنے کا مطالبہ کیا
شرکاء نے قومی کامیابی کی کہانیاں اور آئی یو یو ماہی گیری کا مقابلہ کرنے کے لیے اٹھائے گئے اقدامات کا اشتراک کیا
حکومت ہند کی ماہی پروری ، جانوروں کی پرورش اور ڈیرینگ کی وزارت کے محکمے ، اور حکومت سنگاپور نے کل غیر قانونی، غیر رپورٹ شدہ، اور غیر منظم  ماہی گیری پر ایک ورچوئل ایسٹ ایشیا سمٹ  ورکشاپ کا انعقاد کیا جس کی مشترکہ صدارت ہندوستان اور سنگاپور فوڈ ایجنسی نے کی۔ جناب جتیندر ناتھ سوین، سکریٹری، محکمہ ماہی پروری  ، حکومت ہند نے کلیدی خطبہ دیا۔ ورکشاپ میں ای اے ایس کے 8 رکن ممالک اور 4 نالج پارٹنرز، حکومت ہند کےمحکمہ ماہی پروری کے حکام، مختلف ریاستوں/ مرکز کے زیر انتظام علاقوں کے ماہی پروری حکام اور دیگر مدعو افراد نے شرکت کی۔
اپنے افتتاحی خطاب میں، جناب سوین نے غیر قانونی، غیر رپورٹ شدہ اور غیر منظم ماہی گیری کے خلاف جنگ کے فوری مطالبے پر روشنی ڈالی۔ جناب سوین نے خاص طور پر ساحلی ماہی گیری برادریوں کے ساتھ کام کرنے کے ذریعےآئی یو یو ماہی گیری کا مقابلہ کرنے کے لئے ہندوستان کی کچھ کوششوں اور اقدامات کا اشتراک کیا۔
ورکشاپ کا آغاز افتتاحی سیشن کے ساتھ ہوا جس کی قیادت ہندوستان نے کی اور اس کی صدارت جوائنٹ سکریٹری، محکمہ ماہی پروری، حکومت ہند، ڈاکٹر جے بالاجی نے کی۔ خطبہ استقبالیہ کے دوران ڈاکٹر جے بالاجی نے ورکشاپ کے موضوع کا تعارف کرایا اور ورکشاپ میں آسٹریلیا، کمبوڈیا، چین، انڈونیشیا، نیوزی لینڈ، جمہوریہ کوریا کے ساتھ ساتھ ہندوستان اور سنگاپور کے تمام معزز مندوبین، پینلسٹس اور شرکاء کا خیرمقدم کیا۔ آئی یو یو ای اے ایس ورکشاپ میں اپنے ابتدائی کلمات میں، سنگاپور فوڈ ایجنسی کے سی ای او نے آئی یو یو ماہی گیری کا مقابلہ کرنے کی اہمیت پر روشنی ڈالی جس نے ساحلی ماہی گیری برادریوں کے ذریعہ معاش اور خوراک کی حفاظت پر منفی اثر ڈالا ہے۔
تکنیکی سیشن 1 – آئی یو یو ماہی گیری کا مقابلہ کرنے میں علاقائی تعاون پر مرکوز تھا اور اس کی صدارت سنگاپور فوڈ ایجنسی نے کی۔ نالج پارٹنرز، یعنی خلیج بنگال پروگرام انٹر گورنمنٹ آرگنائزیشن ، کامن ویلتھ سائنٹفک اینڈ انڈسٹریل ریسرچ آرگنائزیشن  ، ساؤتھ ایسٹ ایشین فشریز ڈیولپمنٹ سینٹر اور اقوام متحدہ کی خوراک اور زراعت کی تنظیم علاقائی کوششوں اور آئی یو یو ماہی گیری کا مقابلہ کرنے کے لئے کی جا رہی بنیادی اور مسلسل کوششوں کا اشتراک کیا۔ تکنیکی سیشن 2 کے دوران، ہر شریک ملک کے نمائندے نے اپنی قومی کامیابی کی کہانیاں، حاصل کردہ تجربہ اور متعلقہ ملک کی جانب سے آئی یو یو ماہی گیری کو روکنے کے لیے اٹھائے جانے والے اقدامات کے بارے میں بتایا۔
سیشنوں اور مباحثوں کے بعد، ویبنار کا اختتام ہندوستان کی وزارت خارجہ کی جوائنٹ سکریٹری محترمہ گیتیکا سریواستو کے اختتامی کلمات کے ساتھ ہوا۔
ماحولیات، جنگلات اور موسمیاتی تبدیلی کی وزارت
قومی دارالحکومت کے علاقے مں آلودگی
قومی راجدھانی خطہ  میں فضائی آلودگی کے ذمہ دار بڑے عوامل میں این سی آر میں گھنی آبادی والے علاقوں میں اعلیٰ درجے کی بشری سرگرمیاں شامل ہیں، جو مختلف شعبوں سے پیدا ہوتی ہیں جیسے گاڑیوں کی آلودگی، صنعتی آلودگی، سڑکوں اور کھلے علاقوں کی دھول، عمارتوں کی تعمیر اور انہیں توڑنے کے منصوبے کی سرگرمیوں سے دھول، بائیو ماس جلانا، زرعی پرالی کو جلانا، میونسپل ٹھوس فضلہ کو جلانا، سینیٹری لینڈ فلز میں آگ اور منتشر ذرائع سے ہوا کی آلودگی، پٹاخوں کا پھٹنا وغیرہ۔
ہریانہ اور پنجاب کی حکومتوں کی طرف سے دھان کی پرالی کو جلانے کے واقعات کے خلاف درج کی گئی ایف آئی آر اور لگائے گئے /جمع کیے گئے ماحولیاتی معاوضے کی تفصیلات کو ضمیمہ-I کے طور پر منسلک کیا گیا ہے۔
پرالی جلانے کے واقعات پر قابو پانے کے لیے، حکومت نے فصلوں کی باقیات/پرالی کے ماحولیاتی طور پر مناسب انتظام کے لیے پالیسی مداخلتوں کے امکانات کو تلاش کیا جس میں اس کا اضافی ایندھن کے طور پر استعمال بھی شامل ہے، جس کا مقصد کسانوں کے لیے اضافی آمدنی، بہتر ہوا کا معیار، جی ایچ جی کے اخراج میں کمی اور روزگار کے مواقع پیدا کرنا ہیں۔ پرالی کو جلانے کی مؤثر روک تھام اور کنٹرول کے لیے، ان سیٹو اور ایکس سیٹو فصلوں کی باقیات کے انتظام پر ایک فریم ورک اور ایکشن پلان، پرالی/ فصلوں کی باقیات کو جلانے کی ممانعت، موثر نگرانی/ نفاذ، دھان کی پرالی کی پیداوار کو کم کرنے کی اسکیمیں، ایکشن پلان وغیرہ کے لیے آئی ای سی کی سرگرمیاں۔
سڑکوں کی آلودگی پر قابو پانے کے لیے دہلی میں اب تک گیارہ  ’ڈسٹ کنٹرول اینڈ مینجمنٹ سیل‘ قائم کیے گئے ہیں۔ یہ سیل ایکشن لیتے ہیں جیسے سڑک صاف کرنے والی مشینوں کا زیادہ سے زیادہ استعمال، جمع ہونے والی گردوغبار کو سائنسی طریقے سے ٹھکانے لگانا، سڑکوں پر پانی اور دھول دبانے والے مادوں کا چھڑکاؤ، جھاڑو دینے اور پانی چھڑکنے والی مشینوں کو بڑھانا، سڑکوں کی مناسب دیکھ بھال اور سڑکوں کو گڑھے سے پاک رکھنا، سڑکوں کو مکمل طور پر سپورٹ کرنے کے لیے بچھانا مشینی جھاڑو، غیر پختہ سڑک کے اطراف کو پختہ یا سبز میں تبدیل کرنا، مرکزی کناروں کو سبز بنانا/ شجرکاری، صنعتی علاقوں میں سیمنٹ کی سڑکیں، ہاٹ اسپاٹ کی نشاندہی اور سڑک پر دھول پر قابو پانے کے مخصوص اقدامات کو نافذ کرنا وغیرہ۔
ضمیمہ-I
ہریانہ اور پنجاب کی حکومتوں کی طرف سے دھان کی پرالی کو جلانے کے واقعات کے خلاف درج کی گئی ایف آئی آر اور لگائے گئے/جمع کیے گئے ماحولیاتی معاوضے کی تفصیلات درج ذیل ہیں:
|
|
حکومت ہریانہ
|
|
سال
|
|
پولیس میں شکایت/درج ایف آئی آر کی تعداد
|
|
جمع کیا گیا ماحولیاتی معاوضہ 
|
|
2016
|
|
0
|
|
19.38 لاکھ
|
|
2017
|
|
236
|
|
42.17 لاکھ
|
|
2018
|
|
167
|
|
50.05 لاکھ
|
|
2019
|
|
2020
|
|
19.20لاکھ
|
|
2020 
|
|
464
|
|
86.46 لاکھ
|
|
حکومت پنجاب
|
|
سال
|
|
پولیس میں شکایت/درج ایف آئی آر کی تعداد
|
|
جمع کیا گیا ماحولیاتی معاوضہ 
|
|
2018
|
|
صفر
|
|
19.625 لاکھ
|
|
2019
|
|
1737
|
|
14.80 لاکھ
|
|
2020
|
|
48
|
|
6.575 لاکھ
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک سوال کے تحریری جواب میں دی۔
وزارت دفاع
رکشا منتری جناب راجناتھ سنگھ نے قزاقستان کے وزیر لیفٹیننٹ جنرل نورلان یرمیک بائیف کے ساتھ باہمی بات چیت کی
انھوں نے باہمی دفاعی تعاون کو مزید مستحکم بنانے کے طریقوں پر تبادلہ خیال کیا
نئی دہلی ،09مارچ ، 2021، رکشا منتری جناب راج ناتھ سنگھ نے نئی دہلی میں 9 اپریل 2021 کو جمہوریہ قزاقستان کے وزیر دفاع لیفٹیننٹ جنرل نورلان یرمیک بائیف سے باہمی بات چیت کی۔ میٹنگ کے دوران دونوں وزیروں نے باہمی دفاعی تعاون کو مزید مستحکم بنانے کے بارےمیں تبادلہ خیال کیا جن میں تربیت، دفاعی مشقوں اور صلاحیت سازی کے ذریعے باہمی تعلقات کو مضبوط بنانا شامل تھا۔ انھوں نے ا س بات سے ا تفاق کیا کہ دونوں ملکوں کو باہمی مفاد کے سلسلے میں دفاعی صنعتی تعاون کے امکانات بھی تلاش کرنے چاہئیں۔
قزاقستان کے وزیر دفاع نے لبنان میں اقوام متحدہ کی عبوری فورس  میں بھارتی بٹالین کے ایک حصے کے طور پر قزاخ فوجیوں کو شامل کرنے کا موقع دینے کے لیے رکشا منتری کا شکریہ ادا کیا۔ دونوں وزیروں نے سالانہ قازند مشق کا مثبت ا نداز سے جائزہ بھی لیا۔
چیف آف ڈیفنس ا سٹاف جنرل بپن راوت، چیف آف نیول اسٹاف ایڈمرل کرمبیر سنگھ، ڈیفنس سکریٹری ڈاکٹر اجے کمار سکریٹری  جناب راج کمار اور وزارت دفاع کے دیگر سینئر سول اور فوجی حکام بھی اس موقع پر موجود تھے۔
لیفٹیننٹ جنرل نورلان یرمیک بائیف 7 سے 10 اپریل 2021 تک بھارت کے سرکاری دورے پر آئے ہوئے ہیں۔ انھوں نے جودھپور میں بارہویں کور کے صدر دفتر اور جیسلمیر میں لونگیوالا سیکٹر کا دورہ کیا۔ قزاقستان کے وزیر دفاع رکشا منتری کی دعوت پر بھارت آئے ہیں۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کے ساتھ بین الاقوامی تعاون
مختلف ممالک اور ملک میں ایم ایس ایم ایز کے درمیان بین الاقوامی تعاون کی حوصلہ افزائی کرنے کے لئے مائیکرو، چھوٹی اور درمیانی درجے کی کمپنیوں کی وزارت  بین الاقوامی تعاون کی اسکیم نافذ کر رہی ہے، جو کہ مرکزی شعبے کی ایک اسکیم ہے۔ یہ اسکیم 1996 میں اپنے آغاز کے بعد سے فعال ہے۔ یہ اسکیم ہندوستانی ایم ایس ایم ایز کو ، اُن بین الاقوامی نمائشوں، تجارتی میلوں، خریدار فروخت کنندگان کی میٹنگوں اور بین الاقوامی کانفرنسوں اور سیمیناروں میں ان کی شرکت کی سہولیات فراہم کرتی ہے، جو ایم ایس ایم ای کے شعبوں میں دلچسپی رکھتی ہیں۔ اس اسکیم کا مقصد ، ان کی مصنوعات کے لئے نئی منڈیوں کو حاصل کرنا، بر آمدات کی جستجو اور اس میں اضافہ کرنا، سامان تیار کرنے کی صلاحیت میں اضافہ کرنے کے لئے نئی ٹیکنالوجیوں کی جستجو کرنا اور روز گار وغیرہ وضع کرنے کی غرض سے ایم ایس ایم ایز کی صلاحیت میں اضافہ کرنا ہے۔ اسکیم کے رہنما خطوط کے مطابق ریاستی / مرکزی حکومت کی تنظیموں، صنعتوں / کمپنیوں کی ایسوسی ایشنوں اور اندراج شدہ سوسائٹیوں / ٹرسٹوں اور ایم ایس ایم ای سیکٹر کی فروغ اور ترقی کے ساتھ منسلک تنظیموں کو باز ادائیگی کی بنیاد پر مالیاتی معاونت فراہم کرنا ہے۔ گزشتہ تین برسوں میں اس اسکیم کے تحت کئے گئے اخراجات اور معاونت شدہ ایم ایس ایم ایز کی تعداد حسب ذیل ہے:
|
|
سال
|
|
اخراجات 
|
|
مستفید شدہ ایم ایس ایم ای کی تعداد
|
|
معاونت شدہ پروگراموں کی تعداد
|
|
2018-19
|
|
4.80
|
|
590
|
|
46
|
|
2019-20
|
|
6.90
|
|
586
|
|
52
|
|
2020-21
|
|
1.80
|
|
102
|
|
15
زیڈ ای ڈی اسکیم کے تحت مجموعی اندراج : 23948 ایم ایس ایم ایز۔ 23948 اندراج میں سے ان ایم ایس ایم ایز کی صورت حال درج ذیل ہے جو زیڈ ای ڈی ماڈل اختیار کر چکی ہیں:
جائے وقوع کا جائزہ قدر کیا گیا: 305 ایم ایس ایم ایز،
- برونز سرٹیفائیڈ : 171 ایم ایس ایم ایز،
- سلور سرٹیفائیڈ: 132 ایم ایس ایم ایز،
- گولڈ سرٹیفائیڈ: 62 ایم ایس ایم ایز،
- ڈائمنڈ سرٹیفائیڈ: 04 ایم ایس ایم ایز۔
- کوئی درجہ بندی نہیں: 174 ایم ایس ایم ایز۔
فرق کے تجزیئے، ہینڈ ہولڈنگ، کنسلٹینسی وغیرہ کے ضمن میں اسکیم کے تحت، پہلے کی زیڈ ای ڈی اسکیم کے تحت ، اس عنصر کو مالی برس 17-2016 اور 18-2017 کے دوران شروع نہیں کیا گیا تھا۔ مزید بر آں پہلے کی زیڈ ای ڈی اسکیم کا نام بدل کر اسے ‘‘ایم ایس ایم ای پائیدار ’’ کردیا گیا ہے اور اس کے رہنما خطوط منظوری کے مرحلے میں ہیں۔
یہ معلومات لوک سبھا میں مائیکرو، چھوٹی اور درمیانہ درجے کی صنعتوں کے وزیر جناب بھانو پرتاپ سنگھ ورما نے ایک تحریری جواب میں فراہم کیں۔
وزیراعظم کا دفتر
ہماچل پردیش کے وزیر اعلی نے وزیر اعظم سے ملاقات کی
ہماچل پردیش کے وزیر اعلی جناب سکھویندر سنگھ سکھو نے آج وزیر اعظم جناب نریندر مودی سے ملاقات کی۔
ایک ٹویٹ میں، وزیر اعظم نے کہا؛
”ہماچل پردیش کے وزیر اعلی، جناب سکھویندر سنگھ سکھو نے وزیر اعظم @ narendramodi سے ملاقات کی۔“
وزارت خزانہ
ایس ڈبلیو اے ایم آئی ایچ  فنڈ نے 17 مارچ 2023 تک 22,500 سے زیادہ گھروں کی فراہمی کی
17 مارچ 2023 تک، حکومت ہند نے ایس ڈبلیو اے ایم آئی ایچ  فنڈ میں 2,646.57 کروڑ روپے کی رقم جاری کی ہے۔ یہ بات مرکزی وزیر مملکت برائے خزانہ جناب پنکج چودھری نے آج لوک سبھا میں ایک سوال کے تحریری جواب میں کہی۔
وزیرموصوف نے مزید کہا کہ 17 مارچ 2023 تک سوامیح فنڈ نے 22,500 سے زیادہ گھروں کو فراہم کیا ہے۔
مزید تفصیلات بتاتے ہوئے، وزیر نے کہا کہ ایس ڈبلیو اے ایم آئی ایچ  بھارت بھر میں دباؤ کا شکار/ رکی ہوئی درمیانی آمدنی اور سستی رہائش کے منصوبوں کو فنڈ فراہم کرتا ہے، جو درج ذیل معیارات کو پورا کرتے ہیں:-
دستیاب فلور اسپیس انڈیکس / فلور ایریا ریشو  کا کم از کم 90فیصد سستی ہاؤسنگ یونٹس یا درمیانی آمدنی والے ہاؤسنگ یونٹس کے طور پر تیار کیا جا رہا ہے۔
خالص مالیت مثبت ہے۔
آرای آراے رجسٹرڈ پروجیکٹس کا حصہ ہے؛ منصوبے کی لاگت کا کم از کم 30فیصد خرچ کیا ہے؛ اور آخری میل کی فنڈنگ کی ضرورت ہے، جو اس منصوبے کو مکمل کرنے کے لیے کافی ہے۔
فنڈ کے ذریعے فراہم کردہ سرمائے پر پروجیکٹ کے اس حصے پر ایک سینئر چارج ہوگا  جس کے لیے فنڈنگ استعمال کی جائے گی۔
سستی یا درمیانی آمدنی والے ہاؤسنگ یونٹس کو کسی بھی ہاؤسنگ یونٹ کے طور پر بیان کیا گیا ہے جو 200 مربع میٹر آرای آراے کارپٹ ایریا سے زیادہ نہیں ہے اور ان کی قیمت درج ذیل ہے :
ممبئی میٹروپولیٹن خطہ 2کروڑہندوستانی روپے سے کم؛
قومی راجدھانی خطہ، چنئی، کولکتہ، پونے، حیدرآباد، بنگلور اور احمد آباد میں ہندوستانی 1.5 کروڑ روپے سے کم؛
باقی ہندوستان میں ایک کروڑ ہندوستانی روپے سے کم؛
وزیرموصوف نے کہا کہ وزارت خزانہ فنڈ کے کام کاج کا وقتاً فوقتاً جائزہ لیتی ہے اور فنڈ کے انویسٹمنٹ مینیجر سے فنڈ کے کام کے بارے میں باقاعدہ تازہ ترین صورت حال حاصل کرتی ہے۔
کیمیکلز اور فرٹیلائزر کی وزارت
ایچ آئی ایل انڈیا لمیٹیڈ نے ٹڈی پر قابو پانے کے پروگرام کے لئے ایران کو 25 ایم ٹی میلاتھیون 95 فیصد یو ایل وی کیڑے مار دوا سپلائی کی
نئی دہلی، 15 جون 2020، کیمیکلز اینڈ فرٹیلائزرز کی وزارت کے تحت کام کرنے والی سرکاری شعبے کی کمپنی آئی آئی ایل  لمیٹیڈ نے جو کہ ملک میں کیڑے مار دوائیں تیار کرنے والی ایک صف اول کی کمپنی ہے، ٹڈی پر قابو پانے کے پروگرام کے لئے حکومت ہند کی پہل کے تحت ایران کو 25 ایم ٹی میلاتھیون95 فیصد یو ایل وی کی سپلائی کی ہے۔
ہندوستان نے حال ہی میں خطے میں ریگستانی ٹڈی کی آفت کا سامنا کرنے کے لئے تال میل کے ساتھ کارروائی کرنے کے لئے ایران اور پاکستان سے رابطہ کیا تھا۔ ایران نے اس تجویز پر رضامندی کا اظہار کیا ہے اور اسی کے مطابق امور داخلہ کی وزارت نے 25 ایم ٹی میلاتھیون 95 فیصد یو ایل وی تیار کرنے اور ایران کو اس کی سپلائی کرنے کے لئے ایچ آئی ایل  لمیٹیڈ کو ایک آرڈر دیا تھا۔ اس سپلائی کے 16 جون 2020 تک ایران پہنچ جانے کی توقع ہے۔
فوڈ اینڈ ایگریکلچر آرگنائزیشن  کی رپورٹ کے مطابق ٹڈی کی ہوپر سطح کی آبادی ایران کے ستان۔ بلوچستان خطے میں تیار ہورہی ہے جو آنے والے مہینوں میں ہندوستان کی طرف آئے گی جس سے فصلوں کی مزید تباہی ہوگی۔ حکومت ہند نے پیدا ہونے کے مقام پر ہی ٹڈیو کی آفت کا سامنا کرنے کے لئے ایک اقدام کیا ہے اور تال میل کے ساتھ کی جانے والی کوششوں کےلئے ایران سے رابطہ کیا ہے۔
ہارن آف افریقہ ، شمالی افریقہ اور عرب جزیرہ نما میں فصلوں کو شدید نقصان پہنچانے کے بعد ریگستانی ٹڈی مارچ/ اپریل 2020 میں ہندوستان میں داخل ہوئی اور اس نے راجستھان، مدھیہ پردیش، گجرات ، پنجاب اوراترپردیش ریاست میں کھیتوں کی فصلوں، باغوں کی فصلوں اور دیگر پیڑ پودوں کو نقصان پہنچایا۔ ملک میں ٹڈی کا خطرناک حملہ دیکھا گیا ہے جیساکہ گزشتہ 25 سال سے بھی زیادہ عرصے قبل دیکھا گیا تھا۔
ایچ آئی ایل  لمیٹیڈ ملک میں بھی زراعت اور کسانوں کی بہبود کی وزارت کے ٹڈی پر قابو پانے کے پروگرام کے تحت میلاتھیون 95 فیصد یو ایل وی سپلائی کررہی ہے۔ 2019 سے اب تک اس پروگرام کے تحت کمپنی 600 ایم ٹی سے زیادہ میلاتھیون 95 فیصد یو ایل وی سپلائی کرچکی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-3294
(Visitor Counter : 146